**Technické služby mesta Rajec, s. r. o., Námestie SNP 2/2, 015 22 Rajec**

(ďalej len spoločnosť)

Miesto a čas konania: **19.12.2023 o 8.00** **hod.** v sídle spoločnosti Námestie SNP 2/2, 015 22 Rajec

**Prítomní členovia poradného výboru:**

Ing. Bahledová Ivana – obyvateľ mesta, kde pôsobí spoločnosť

Martinec Rastislav – zamestnanec spoločnosti

Pekara Ján – obyvateľ mesta, kde pôsobí spoločnosť

**Program zasadnutia poradného výboru:**

Poradný výbor schvaľuje program zasadnutia poradného výboru v tomto znení:

1. Otvorenie zasadnutia poradného výboru
2. Prerokovanie aktuálnej situácie v spoločnosti
3. Analýza pracovných podmienok
4. Rôzne
5. Záver
6. **Otvorenie zasadnutia poradného výboru.**

Predseda poradného výboru spoločnosti Technické služby mesta Rajec, s. r. o. pán Ján Pekara privítal prítomných a otvoril zasadnutie poradného výboru spoločnosti. Informoval prítomných, že funkciu zapisovateľky preberá pani Lucia Masárová, pretože pani Zuzana Janžová bola poverená riadením spoločnosti od 01.01.2024.

# Uznesenie č. 1 Poradný výbor je uznášaniaschopný. Členovia poradného výboru hlasovaním vyjadrili súhlas so zmenou zapisovateľky.

Hlasovanie:

Za – 3

Proti – 0

Zdržal sa – 0

1. **Prerokovanie aktuálnej situácie v spoločnosti**

Konateľ spoločnosti oboznámil členov poradného výboru o aktuálnom dianí v spoločnosti. Informoval prítomných o odvolaní z funkcie konateľa spoločnosti k 31.12.2023 a zvolení dočasnej konateľky spoločnosti od 01.01.2024. V apríli 2024 sa uskutoční výberové konanie na pozíciu konateľ.

Vzhľadom na dlhodobo priaznivé počasie počas jesene sa podarilo dokončiť letnú údržbu – kosenie, strihanie, zbieranie lístia, orez drevín.

Podľa požiadaviek Mesta Rajec sme vymaľovali časť priestorov v Kultúrnom dome, obnovili sme náter na radiátoroch v sále Kultúrneho domu a tiež sme vykonali výrez náletových drevín v koryte rieky Rajčanka.

Momentálne prebieha maľovanie spoločných priestorov v bytovom dome Medika I.

Nástupom zimného obdobia sme začali aj so zimnou údržbou komunikácií. So zamestnancami, ktorí zabezpečujú zimnú údržbu mechanizmami a strojmi, boli podpísané dohody o pracovnej pohotovosti. Prvá snehová kalamita začiatkom decembra preverila našu pripravenosť, ale zvládli sme ju. Zamestnanci, ktorí vykonávajú jednoduchú údržbu spriechodnili vchody do budov, prechody pre chodcov, autobusové zastávky a dokonca aj chodníky na obidvoch cintorínoch.

Neustále musíme veľa času, síl a financií venovať zberu odpadu. Nedisciplinovanosťou obyvateľov bytových domov vznikajú neustále skládky odpadu, nábytku, kartónov pri kontajnerových stojiskách.

Taktiež dostávame dosť požiadaviek na poskytnutie rôznych údržbárskych a elektrikárskych služieb v mestských bytových domoch.

# Uznesenie č. 2 : Členovia poradného výboru prijali informácie o činnostiach spoločnosti na vedomie.

Hlasovanie:

Za – 3

Proti – 0

Zdržal sa – 0

1. **Analýza pracovných podmienok**

Podľa prísľubu konateľa spoločnosti boli zamestnancom od 01.10.2023 navýšené mzdy priemerne o 50,- EUR brutto. Ďalšia úprava miezd bude možná až v roku 2024. Zároveň dostali zamestnanci nové sady zimných odevov a obuvi. V jarnom období počítame s obmenou letného pracovného oblečenia a obuvi.

Vzhľadom na to, že zimné obdobie je náročné pre ľudský organizmus, výkon práce vonku je ťažko zvládnuteľný, dostávajú zamestnanci teplý nápoj a majú schválené častejšie prestávky na zohriatie v svojich priestoroch v spoločnosti.

# Uznesenie č. 3: Členovia poradného výboru prijali informácie o pracovných podmienkach zamestnancov na vedomie.

Hlasovanie:

Za – 3

Proti – 0

Zdržal sa – 0

1. **Rôzne**

Podľa oznámeného zámeru počas predošlého poradného výboru bol osobný automobil MAZDA PREMACY ZA284FK vyradený z používania a z majetku spoločnosti vzhľadom na jeho zlý technický stav. Predaj automobilu sa nepodarilo zrealizovať, a tak bol dňa 20.10.2023 odovzdaný spoločnosti ELPECO, s.r.o. na zabezpečenie odhlásenia z evidencie vozidiel na Dopravnom inšpektoráte v Žiline a na zlikvidovanie podľa zákona.

Podľa požiadaviek od zamestnancov je potrebné dokúpiť nejaké stroje a zariadenia, pretože tie, ktoré používajú, sú pokazené, neopraviteľné. napr. kompresor, rebrík a drobné ručné náradie. Najväčšou plánovanou investíciou je nákup kosačky štvorkolky, ktorá bude využívaná v lete na kosenie a v zime na odhŕňanie snehu z chodníkov.

# Uznesenie č. 4: Členovia poradného výboru zobrali prednesené informácie na vedomie a hlasovaním vyjadrili svoj súhlas.

Hlasovanie:

Za – 3

Proti – 0

Zdržal sa – 0

1. **Záver**

Predseda poradného výboru záverom konštatoval, že body programu boli vyčerpané, poradný výbor prerokoval a rozhodol o potrebných skutočnostiach, poďakoval prítomným a následne ukončil zasadnutie poradného výboru.

V Rajci, dňa 19.12.2023

**PREZENČNÁ LISTINA PRÍTOMNÝCH ČLENOV PORADNÉHO VÝBORU**

Zo zasadnutia poradného výboru registrovaného sociálneho podniku

**Technické služby mesta Rajec, s. r. o.**

**Námestie SNP 2/2, 015 22 Rajec**

(ďalej len spoločnosť)

konaného dňa **19.12.2023 o 8.00 hod.** hod. v sídle spoločnosti Námestie SNP 2/2, 015 22 Rajec

**Člen poradného výboru : Ing. Bahledová Ivana – obyvateľ mesta, kde pôsobí spoločnosť**

------------------------------------------

Podpis

**Člen poradného výboru : Martinec Rastislav – zamestnanec spoločnosti**

------------------------------------------

Podpis

**Predseda/člen poradného výboru : Pekara Ján – obyvateľ mesta kde, pôsobí spoločnosť**

------------------------------------------ Podpis

**Zapisovateľka: Masárová Lucia – zamestnanec spoločnosti**

------------------------------------------

Podpis